# ก่อนจะถึง บางรักซอย 9 on stage
ก่อนจะถึง บางรักซอย 9 on stage คือ ละครเวที ที่อ้างอิงถึงเรื่องที่เกิดขึ้นก่อนหน้า (prequel) ละคร ซิตคอม เรื่อง บางรักซอย 9 ทาง ช่อง 9 อสมท. ที่ออกอากาศทุกวันเสาร์ เวลา 18.00-19.00น. โดยออกอากาศครั้งแรกเมื่อวันที่ 5 เมษายน พ.ศ. 2546

เรื่องราวใน ก่อนจะถึง บางรักซอย 9 on stage คือเรื่องราวในปี พ.ศ. 2544 - พ.ศ. 2545 ซึ่งเป็นช่วงเวลาก่อนที่ชัดเจนจะมาเช่าบ้านของแป้งอยู่ เขียนบทโดยทีมผู้ผลิตซิตคอมอันโด่งดังจากเรื่อง บางรักซอย 9 เป็นต่อ บ้านนี้มีรัก ผู้กองเจ้าเสน่ห์ กำกับการแสดงโดย จิรศักดิ์ โย้จิ้ว และควบคุมคุณภาพละครเวทีโดย ถกลเกียรติ วีรวรรณ

 ทีมนักแสดง 
thumb|250px| ภาพจบการแสดง ก่อนจะถึง บางรักซอย 9 on stage

 นักแสดง 
 เหลือเฟือ ม๊กจ๊ก เป็น มารวย : เพื่อนที่ออฟฟิศของชัดเจนที่ไม่ได้แค่ดูเหมือนว่าจะซื่อและไม่ทันคน เพราะไม่ใช่แค่ดูเหมือน แต่ "เป็น" อย่างนั้นจริงๆ
 ธัญญรัตน์ ประดิษฐ์แท่น เป็น หญิง
 ชลเลขา ละงู เป็น แคท
 กฤษณะ ประจงการ เป็น บุรุษไปรษณีย์
 อุ่นเรือน ราโชติ เป็น ลำดวน : แม่บ้านแสนซื่อคนใหม่ของบ้านน้าเยาว์ อิมพอร์ตตรงจากหนองคาย
 ตี๋ ดอกสะเดา เป็น แมน : เพลย์บอยเพื่อนชัดเจน ศูนย์รวมความดี (ที่เหลืออยู่น้อย) ของผู้ชายทั่วประเทศ
 พงษ์พันธ์ เพชรบัณฑูร เป็น ปิ๊ก : น้องชายแป้งซึ่งกำลังอยู่ในวัยค้นหาตัวเอง แต่คงต้องหาหลายทีหน่อยกว่าจะเจอ
 สมเจต พยัฆโส เป็น เฮียหมู : พ่อค้าเจ้าของร้านโชว์ห่วยประจำ บางรักซอย 9 เจ้าของฉายา หมูร้อยศพ
 ศักดิ์สิทธิ์ แท่งทอง เป็น ชัดเจน : สถาปนิกหนุ่มเลือดสุพรรณฯ ผู้ตามหาความรักและบ้านเช่า ขยันอกหักเป็นว่าเล่น มีคำพูดเลี่ยนๆชวนให้น้ำดีกลายเป็นน้ำเสียมากระแทกใจสาวได้ไม่หยุดไม่หย่อน
 ศรีหนุ่ม เชิญยิ้ม เป็น อาตุ๊ : นายทหารใกล้เกษียณหัวหน้าครอบครัว ดุดัน จริงจัง ไม่เสียเชิงชาย เป็นผู้คุมอำนาจของทั้งบ้านก่อนที่ภายหลังจะโดนปฏิวัติ
 พิมพ์แข กุญชร ณ อยุธยา เป็น น้าเยาว์ : ลูกผู้ดีเก่าภรรยาทหารเรือ น้าเยาว์เปรียบได้ว่าเป็นช้างเท้าหลังของสามี อยู่ในโอวาท สามีพูดคำไหนคือคำนั้น
 พิยดา อัครเศรณี เป็น แป้ง : หญิงสาวผู้ร่าเริง สวย น่ารัก สดใส ตามหาความฝันคือการได้เปิดร้านเบเกอรี่ แต่เรียนจบมาด้านครูและเป็นเสมือนผู้ที่ต้องสานต่อความฝันให้กับแม่

 นักแสดงสมทบ 
thumb|250px|แฮนด์บิลแบบที่ 2 ก่อนจะถึง บางรักซอย 9 on stage ที่กลับมาแสดงอีกครั้งในเดือน พฤษภาคม 2551
 กุศลิน โควหกุล
 ธนากร ธิบูรณ์บุญ
 ธิฆัมพร ล้ำเลิศ
 เนาวนุช จิรจุ่งโรจน์
 บริพัตร บุรมี
 ปฐมกฤษณ์ สุดสระ
 ปนิษฐ์ จันทรานุรักษ์
 ปราศรัย แตงเที่ยง
 พนิดา เศรษฐบุตร
 ภานุวัตร ถวิลจินดารัตน์
 วีรกิจ จงพรประเสริฐ
 สุเกมส์ กาญจนกันติกุล
 อริญากร บวรวิศรุติ

 นักแสดงในวิดีโอ 
 บริพัตร บุรมี
 พนิดา เศรษฐบุตร
 ชรินรัตน์ จันทร์ศิรินทร
 ด.ช. กวินท์ อังค์ไพโรจน์
 ด.ช. วีรวัฒน์ ณ น่าน
 ด.ญ. ปริยากร ฉิมเจริญ
 ด.ญ. พรปรียา ฉิมเจริญ

 เนื้อเรื่อง 
thumb|150px| รัชดาลัย แมกกาซีน ฉบับ 008 กุมภาพันธ์ 2551

ก่อนจะถึง บางรักซอย9 on stage คือ เรื่องเล่าถึงเหตุการณ์ก่อนที่ ชัดเจน จะมาเช่าบ้าน แป้ง ที่อยู่ใน บางรักซอย 9

วันหนึ่งหลังจากที่ชัดเจนเห็นปุ้ม หญิงสาวที่ตัวเองหลงรักเดินจับมือกับชายอื่น ชัดเจนจึงได้เขียนจดหมายไปหาปุ้มเพื่อต่อว่าขณะที่ตนเองกำลังเมา แต่กลับกลายเป็นว่าจดหมายส่งไปผิดบ้าน แป้งเป็นผู้ได้รับจดหมายและเขียนตอบกลับมาเพื่อต่อว่าชัดเจน ทั้งคู่เขียนจดหมายตอบโต้กันไปมาโดยใช้ชื่อเรียกแทนตัวเองว่า "ชายน้อย" และ "ปริศนา" โดยที่ทั้งคู่ไม่รู้จักชื่อที่แท้จริงของกันและกัน และไม่เคยเห็นหน้าตากันเลย

ในเวลาต่อมา แป้งเป็นทั้งเพื่อนพูดคุยและเป็นทั้งผู้ให้คำปรึกษาเกี่ยวกับความรักของชัดเจน โดยที่แป้งเองก็ไม่รู้ตัวว่าตัวเองนั้นได้เริ่มชอบชัดเจนตั้งแต่เมื่อไหร่ ในจดหมายฉบับหนึ่งชัดเจนเขียนมาหาแป้งเพื่อขอคำปรึกษาในการจีบน้องแคทหญิงสาวคนใหม่ที่ชัดเจนแอบชอบ ถึงแป้งเองจะเสียใจที่ได้รู้ว่าชัดเจนมีคนที่แอบชอบอยู่แต่แป้งก็ได้ให้คำแนะนำชัดเจนในการจีบน้องแคท แล้วก็ไม่ลืมที่จะบอกให้ชัดเจน "ซื่อสัตย์กับหัวใจตัวเอง" ในที่สุดเมื่อชัดเจนรู้หัวใจตัวเองแล้วว่าจริงๆชอบใครระหว่างน้องแคทกับปริศนา ชัดเจนจึงตัดสินใจที่จะบอกให้หญิงคนนั้นรับรู้ และเขียนจดหมายไปขอบคุณปริศนาที่บอกให้ซื่อสัตย์กับหัวใจตัวเองและบอกปริศนาว่าต่อไปนี้จะไม่เขียนจดหมายหาปริศนาอีก ทำให้แป้งผิดหวังเพราะเข้าใจว่าชัดเจนชอบน้องแคทจริงๆ ในวันที่ชัดเจนตั้งใจที่จะไปบอกรักปริศนา ชัดเจนก็ต้องพบกับความผิดหวังเมื่อแป้งได้ย้ายออกจากบางรักซอย 19 ไปแล้ว

ณ ริมคลองแห่งหนึ่ง ชัดเจนยืนเหม่อมองอยู่ที่ราวสะพานและได้พบกับอาตุ๊ขี้เมา ผู้ที่ทำกิจการโรงน้ำแข็งร่วมกับเพื่อนชื่อนพดลแล้วโดนโกงจนล้มละลาย บ้านโดนธนาคารยึดจึงต้องย้ายมาอยู่ที่บ้านแม่ยายในบางรักซอย 9 อาตุ๊ได้บอกชัดเจนว่าจะแบ่งบ้านให้เช่า ชัดเจนจึงไปตามที่อยู่ที่อาตุ๊ให้ไว้เพื่อที่จะขอเช่าบ้านและได้พบกับแป้ง โดยที่ทั้งคู่ไม่รู้จักกัน

"พรหมลิขิตไม่ใช่เรื่องของการตามหา เมื่อถึงเวลาคนบนฟ้าจะลิขิตลงมาให้เอง"

 ความยาว 
thumb|150px| รัชดาลัย แมกกาซีน ฉบับ 009 มีนาคม 2551

2 ชั่วโมง 30 นาที โดยประมาณ (ไม่รวมเวลาพัก 15 นาที ระหว่าง องก์ 1 และ องก์ 2)

 รอบการแสดง 
ก่อนจะถึง บางรักซอย 9 on stage เปิดแสดงทั้งหมด 26 รอบ โดยเริ่มแสดงตั้งแต่วันที่ 29 กุมภาพันธ์ พ.ศ. 2551 ถึง วันที่ 16 มีนาคม พ.ศ. 2551 และเพิ่มอีก 5 รอบการแสดง ในวันที่ 9-11 พฤษภาคม พ.ศ. 2551 แสดงที่โรงละคร เมืองไทยรัชดาลัย เธียเตอร์ ศูนย์การค้า ดิ เอสพละนาด โดยแรกเริ่มเปิดการแสดงทั้งหมด 13 รอบ และเพิ่มอีก 8 และ 5 รอบ ตามลำดับ

โดยเปิดแสดงทุกวัน เวลา 19.30น. ยกเว้นวันจันทร์และวันอังคาร วันพุธเพิ่มรอบ 13.30น. วันเสาร์-อาทิตย์แสดง 2 รอบ 14.00น. และ 19.30น.

เปิดขายบัตรล่วงหน้า (pre-sale) สำหรับลูกค้าธนาคารไทยพาณิชย์ในวันที่ 12-13 ธันวาคม พ.ศ. 2550 และเปิดขายบัตรอย่างเป็นทางการวันแรกเมื่อ 14 ธันวาคม พ.ศ. 2550

 ราคาบัตร 
ทั้งหมด 4 ราคา คือ 2000, 1500, 1000, และ 500 บาท

และบัตรราคาพิเศษสำหรับรอบวันพุธ 13.30น. คือ 1800, 1300, 800, และ 400 บาท

 เพลงประกอบละครเวที 
 รักเธอไปทุกวัน โดย วง Potato
 เล่าสู่กันฟัง โดย ธงไชย แมคอินไตย์

 ของที่ระลึก "ก่อนจะถึง บางรักซอย 9 on stage" 
thumb|150px|ด้านหลังแฮนด์บิลแบบที่ 1 ก่อนจะถึง บางรักซอย 9 on stage
 เสื้อยืดสีขาวลายสายรุ้ง
 เสื้อยืดสีชมพูลายโลโก้ป้ายซอย "ก่อนจะถึง บางรักซอย 9 on stage"
 แก้ว (mug)
 พวงกุญแจหมี
 ดินสอ
 เซ็ทกระดาษเขียนจดหมายถึงเฉลิมชัย
 สมุดห่วงใย
 สมุดปกแข็งแรง
 โปสการ์ด รวมนักแสดง 3 ลาย / โปสการ์ด นักแสดง ภาพเดี่ยว 9 ลาย / โปสการ์ด นักแสดง ภาพเดี่ยว พร้อมลายเซ็น
 โปสเตอร์ "ก่อนจะถึง บางรักซอย 9 on stage" (แบบที่ 1)
 หนังสือรวบรวมความเป็นมาของ บางรักซอย 9 (ละครทีวี)
 หนังสือภาพ "ก่อนจะถึง บางรักซอย 9 on stage"

ของที่ระลึกรายการใหม่ที่ผลิตขึ้นเพื่อการกลับมาของ "ก่อนจะถึง บางรักซอย 9 on stage" ในเดือนพฤษภาคม
 เสื้อยืดสีขาวลาย pen-fan-gun
 โปสเตอร์ "ก่อนจะถึง บางรักซอย 9 on stage" (แบบที่ 2)

 คำโปรย "ก่อนจะถึง บางรักซอย 9 on stage" 
thumb|150px| หน้าตึก เอสพลานาด มีนาคม 2551หัวใจบางๆตามหาที่พัก แล้วความรักก็เริ่มต้น

 เกร็ด "ก่อนจะถึง บางรักซอย 9 on stage" 
 พล็อตเรื่อง ก่อนจะถึง บางรักซอย 9 on stage ถูกคิดขึ้นมาหลังจากที่ ละคร ซิตคอม บางรักซอย 9 ออกอากาศมาได้ 1 ปี